
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 689 

22 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής εγγράφων 
«Με Εντολή Υπουργού» στον Γενικό Γραμματέα 
Βιομηχανίας, στους Προϊσταμένους Γενικών Δι¬ 
ευθύνσεων, στους Προϊσταμένους Διευθύνσεων 
και στους Προϊσταμένους Τμημάτων της Γενικής 
Γραμματείας Βιομηχανίας του Υπουργείου Πα¬ 
ραγωγικής Ανασυγκρότησης, Περιβάλλοντος και 


Ενέργειας. 1 

Καθορισμός διαδικασίας βεβαίωσης και είσπραξης 
ειδικών περιπτώσεων του έκτακτου ειδικού τέ¬ 
λους ακινήτων (ΕΕΤΑ). 2 

Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ σε Πράξεις / Υπο- 
έργα του ΕΛΛΑΔΑ - ΠΓΔΜ / ΕΤΠΑ, στο πλαίσιο 
του ΕΣΠΑ ΕΠ ΕΕΣ Ελλάδα - ΠΓΔΜ. 3 


ΑΠΟΦΑΣΕΙ Σ 

Αριθμ. οικ. 15597 (1) 


Μεταβίβαση δικαιώματος υπογραφής εγγράφων «Με 
Εντολή Υπουργού» στον Γενικό Γραμματέα Βιομη¬ 
χανίας, στους Προϊσταμένους Γενικών Διευθύνσεων, 
στους Προϊσταμένους Διευθύνσεων και στους Προϊ¬ 
σταμένους Τ μημάτων της Γ ενικής Γ ραμματείας Βιο¬ 
μηχανίας του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας. 

Ο ΥΠΟΥΡΓΟΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) Των άρθρων 41, 54 και 90 του Π.Δ. 63/2005, με το 
οποίο κωδικοποιήθηκε η νομοθεσία για την Κυβέρνηση 
και τα Κυβερνητικά Όργανα (ΦΕΚ 98/Α722.4.2005). 

β) Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο “Πρόγραμμα Διαύγεια” και άλλες διατάξεις» 
(ΦΕΚ 112/Α713.7.2012). 


γ) Του άρθρου 9 του Ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (ΦΕΚ 45/ 
Α79.3.1999). 

δ) Του Π.Δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (ΦΕΚ 185/Α73.9.2014). 

ε) Του Π.Δ. 100/2014 «Οργανισμός του Υπουργείου Πε¬ 
ριβάλλοντος, Ενέργειας και Κλιματικής Αλλαγής» (ΦΕΚ 
167/Α728.8.2014). 

στ) Του Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20/Α727.1.2015). 

ζ) Του Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 21/Α727.1.2015). 

η) Της με αριθμ. 10938 (ΦΕΚ 123/12.3.2015/ΥΟΔΔ) απόφα¬ 
σης του Πρωθυπουργού και του Υπουργού Παραγωγικής 
Ανασυγκρότησης, Περιβάλλοντος και Ενέργειας με την 
οποία διορίζεται ο Ιωάννης Τόλιος του Γεωργίου στη 
θέση του μετακλητού Γ ενικού Γ ραμματέα Βιομηχανίας. 

2. Την ανάγκη διασφάλισης της εύρυθμης και αποδοτι¬ 
κής λειτουργίας των υπηρεσιών της Γ ενικής Γ ραμματεί¬ 
ας Βιομηχανίας, επί των οποίων ασκούμε αρμοδιότητες, 
καθώς και την ταχεία διεκπεραίωση των υποθέσεων 
που έχουν ανατεθεί σ’ αυτές. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Μεταβιβάζουμε στο Γενικό Γραμματέα Βιομηχανί¬ 
ας του Υπουργείου Παραγωγικής Ανασυγκρότησης, 
Περιβάλλοντος και Ενέργειας, στους Προϊσταμένους 
Γενικών Διευθύνσεων, στους Προϊσταμένους Διευθύν¬ 
σεων και στους Προϊσταμένους Τμημάτων της Γενικής 
Γ ραμματείας Βιομηχανίας του Υπουργείου Παραγωγι¬ 
κής Ανασυγκρότησης, Περιβάλλοντος και Ενέργειας, 
το δικαίωμα να υπογράφουν «Με εντολή Υπουργού» ο 
καθένας μέσα στην αρμοδιότητα της μονάδας που είναι 
Προϊστάμενος, τις πράξεις, εντολές και τα έγγραφα 
όπως αναφέρονται στα επόμενα άρθρα. 

Αρθρο 2 

Στον Γ ενικό Γ ραμματέα Βιομηχανίας μεταβιβάζουμε: 

1. Την έκδοση οδηγιών προς τις υπηρεσίες της Γ ενικής 
Γραμματείας Βιομηχανίας (Γ.Γ.Β.) για τον πρόγραμμα- 

τισμό και τον συντονισμό της δραστηριότητάς τους με 
σκοπό την αποτελεσματική εφαρμογή της κυβερνητικής 
πολιτικής και την εύρυθμη λειτουργία τους, στο πλαίσιο 
της παρεχόμενης δια της παρούσας εξουσιοδότησης. 

2. Την έκδοση εγκυκλίων και οδηγιών με συντονιστικές 
κατευθύνσεις και γενικά την αλληλογραφία με άλλες 
υπηρεσίες ή φορείς για θέματα της Γ.Γ.Β. 

3. Τις εγκυκλίους και τεχνικές οδηγίες στις αρμόδιες 
υπηρεσίες, για θέματα μετρολογικού ενδιαφέροντος 
και θέματα σχετικά με τα συστήματα παρακολούθησης 
εισροών - εκροών. 

4. Τ ις πράξεις και τα έγγραφα αρμοδιότητας Διεύθυν¬ 
σης, εφόσον συμπράττουν σε αυτά τουλάχιστον δύο Δι¬ 
ευθύνσεις που δεν ανήκουν στην ίδια Γενική Διεύθυνση. 

5. Τ ις αποφάσεις και έγγραφα αρμοδιότητας των δύο 
Γ ενικών Διευθύνσεων. 

6. Τα έγγραφα που απευθύνονται στο Συμβούλιο της 
Επικράτειας, στο Ελεγκτικό Συνέδριο και στις άλλες 
αρμόδιες δικαστικές αρχές επί εκκρεμών ενώπιον αυτών 
υποθέσεων. 

7. Τις απαντήσεις επί καταγγελιών για παραβάσεις 
του Πρωτογενούς ή Παράγωγου Κοινοτικού Δικαίου, 
μέσω του Υπουργείου Εξωτερικών. 

8. Τα έγγραφα με τα οποία παρέχονται πληροφορί¬ 
ες επί θεμάτων μείζονος σημασίας και αποδεδειγμένα 
νομολογιακά λυμένων στο εσωτερικό και εξωτερικό. 

9. Τ ις απαντήσεις σε αιτήματα επανεξέτασης ή ανα¬ 
φορές παραπόνων ή καταγγελίες πολιτών ή νομικών 
προσώπων κατά πράξεων ή παραλείψεων των υπηρε¬ 
σιακών οργάνων της Γ.Γ.Β.. 

10. Τις απαντήσεις σε ερωτήματα υπηρεσιών ή νομι¬ 
κών προσώπων, στο πλαίσιο της παρεχομένης δια της 
παρούσας εξουσιοδότησης. 

11. Την αξιολόγηση και διαβίβαση σε άλλες υπηρεσίες 
του Υπουργείου των αιτημάτων των εποπτευομένων 
φορέων. 

12. Εγκρίσεις ή απορρίψεις επί αιτήσεων ενδιαφερο¬ 
μένων καθώς και τα εν γένει έγγραφα εκτελεστικού 
χαρακτήρα που εκδίδονται σε εκτέλεση διαταγμάτων ή 
αποφάσεων, εκτός των περιπτώσεων που αναφέρονται 
στα επόμενα άρθρα. 

13. Έγγραφα κατάπτωσης (δέσμευσης) υπέρ του Δημο¬ 
σίου των εγγυήσεων καλής εκτέλεσης των συμβάσεων 
ή προκαταβολής ή συμμετοχής σε διαγωνισμό που είναι 
περιορισμένης ισχύος και ο προμηθευτής αρνείται την 
παράτασή τους ή για παρακράτηση προστίμου, τόκου, 
έκπτωσης ή άλλης απαίτησης του Δημοσίου. 

14. Τις απόψεις - προτάσεις κ.λπ. για την παραχώρηση 
της χρήσης αιγιαλού σε μεταποιητικές επιχειρήσεις, 
σύμφωνα με το άρθρο 14 του Ν. 2971/2001 «Αιγιαλός, 
παραλία και άλλες διατάξεις» (ΦΕΚ 285/Α72001). 

15. Την κοινή υπουργική απόφαση που αναφέρεται 
στον καθορισμό όρων και προϋποθέσεων αναγνώρισης 
των χερσαίων ευκολιών υποδοχής, που προβλέπεται 
από τις διατάξεις του άρθρου 9 του Ν. 743/1977 «Περί 
προστασίας θαλασσίου περιβάλλοντος και ρυθμίσεως 
συναφών θεμάτων» (ΦΕΚ 319/Α71977), όπως αντικατα- 
στάθηκε με το δέκατο (10) παρ. 9 του Ν. 2252/1994 (ΦΕΚ 
192/Α71994). 

16. Τις απόψεις - προτάσεις κ.λπ. για απαλλοτριώ¬ 
σεις ιδιωτικών εκτάσεων βάσει του άρθρου 10 του 
Ν.Δ. 2176/1952 «Περί μέτρων προστασίας της επαρχιακής 
βιομηχανίας» (ΦΕΚ 207/Α71952). 


18. Τις αποφάσεις για τη συγκρότηση Οργάνων Ελέγ¬ 
χου των επενδύσεων που έχουν υπαχθεί στους εκάστο- 
τε αναπτυξιακούς νόμους και σε δράσεις και έργα της 
Γ.Γ.Β. στο πλαίσιο του ΕΣΠΑ. 

19. Την υπογραφή των τεχνικών δελτίων και των τρο¬ 
ποποιήσεων αυτών για την έγκριση και ένταξη πράξεων 
που αφορούν δράσεις του ΕΣΠΑ και άλλων κοινοτικών, 
εθνικών προγραμμάτων και πρωτοβουλιών με τελικό 
δικαιούχο την Γ.Γ.Β.. 

20. Τ ις εντολές για εκτελέσεις έργων, παροχή υπηρε¬ 
σιών και πραγματοποίηση προμηθειών, για διενέργεια 
διαγωνισμών, κατακύρωση των αποτελεσμάτων και υπο¬ 
γραφή των συμβάσεων που συνάπτονται σε βάρος του 
ΕΣΠΑ και του Προγράμματος Δημοσίων Επενδύσεων για 
ποσά μέχρι 60.000 ευρώ πλέον ΦΠΑ. 

21. Τ ις αποφάσεις αποδοχής πρακτικών των Επιτρο¬ 
πών Παρακολούθησης των προγραμμάτων και δράσεων 
που υλοποιούνται στο πλαίσιο του Επιχειρησιακού Προ¬ 
γράμματος Ανταγωνιστικότητα και Επιχειρηματικότητα 
του ΕΣΠΑ 2007-2013, καθώς και στο πλαίσιο της νέας 
προγραμματικής περιόδου 2014-2020. 

22. Την έκδοση αποφάσεων επιβολής προστίμου σε 
εκτέλεση του άρθρου 7 της αριθμ. 3354/2001 (ΦΕΚ 149/ 
Β72001) υπουργικής απόφασης «Καθορισμός πλαισίου 
για την αναγνώριση της ικανότητας και την έγκριση 
φορέων πιστοποίησης ή ελέγχου στον υποχρεωτικό 
τομέα». 

23. Τις εγκρίσεις κατά παρέκκλιση για τη ρύθμιση 
θεμάτων για τις μονάδες παραγωγής εκρηκτικών υλών 
σύμφωνα με τα άρθρα 9 παρ. 3,10 παρ. 2,22 παρ. 5, 53 
παρ. 1β και παράρτημα 4 παρ. 1,2,3,4 της αριθμ. 3329/1989 
(ΦΕΚ 132/Β71989) κοινής υπουργικής απόφασης. 

24. Την επιβολή κυρώσεων στους παραβάτες του 
Π.Δ. 455/1995 (ΦΕΚ 268/Α71995) περί εμπορίας και 
ελέγχου εκρηκτικών υλών εμπορικής χρήσης, του 
Π.Δ. 76/2010 (ΦΕΚ 140/Α72010) σχετικά με την καθιέ¬ 
ρωση συστήματος αναγνώρισης και εντοπισμού των 
εκρηκτικών εμπορικής χρήσης, όπως τροποποιήθηκε και 
συμπληρώθηκε με το Π.Δ. 56/2012 (ΦΕΚ 108/Α'2012), της 
με αριθμ. 9104/440/2.8.2010 κοινής υπουργικής απόφασης 
(ΦΕΚ 1159/Β72010) σχετικά με τη διάθεση στην αγορά 
ειδών πυροτεχνίας, της με αριθμ. οικ.14097/757/14.12.2012 
υπουργικής απόφασης (ΦΕΚ 3346/Β72012) σχετικά με 
τον έλεγχο τεχνικών προδιαγραφών στους πλαστικούς 
σωλήνες και στα εξαρτήματα αυτών για μεταφορά πό¬ 
σιμου νερού, αποχετευτικών λυμάτων και ενδοδαπέ- 
δια θέρμανση, της με αριθμ. 9529/645/2006 (ΦΕΚ 649/ 
Β72006) υπουργικής απόφασης περί χαλύβων οπλισμού 
σκυροδέματος, των κοινών υπουργικών αποφάσεων 
470/1985 (ΦΕΚ 183/Β71985) περί ηλεκτρολογικού υλικού, 
Β15316/1463 (ΦΕΚ 462/Β71987) περί μετρητών ηλεκτρικής 
ενέργειας, Β17081/2964 (ΦΕΚ 157/Β71996) περί συσκευ¬ 
ών και συστημάτων προστασίας που προορίζονται για 
χρήση σε εκρήξιμες ατμόσφαιρες, του Π.Δ. 178 (ΦΕΚ 
131/Α71998) και της με αριθμ. 529/2000 (ΦΕΚ 67/Β72000) 
υπουργικής απόφασης περί ρευματοδοτών και ρευμα¬ 
τοληπτών, όπως τροποποιήθηκαν ή συμπληρώθηκαν και 
εκάστοτε ισχύουν. 

25. Την επιβολή διοικητικών κυρώσεων, σύμφωνα με 
τις διατάξεις του άρθρου 29 του Ν. 3982/2011 (ΦΕΚ 143/ 
Α72011) στις μονάδες που προβλέπονται από την παρ. 
3 του άρθρου 7 του Ν.Δ. 96/1973 (ΦΕΚ 172/Α71973) και 

αναφέρονται σε εργαστήρια ή εργοστάσια παραγωγής 
φαρμακευτικών προϊόντων και ιατρικών αερίων. 

26. Την επιβολή κυρώσεων στους παραβάτες της με 
αριθμ. Φίδ/οικ. 1589/104/2006 κοινής υπουργικής από¬ 
φασης «Λήψη μέτρων πυροπροστασίας στις βιομηχα¬ 
νικές - βιοτεχνικές εγκαταστάσεις, επαγγελματικά ερ¬ 
γαστήρια, αποθήκες και μηχανολογικές εγκαταστάσεις 
παροχής υπηρεσιών, που υπάγονται στις διατάξεις του 
Ν. 3325/2005 (ΦΕΚ 68/Α72005) και σε λοιπές δραστη¬ 
ριότητες» (ΦΕΚ 90/Β730.1.2006), όπως ισχύει σε συνδυ¬ 
ασμό με τις διατάξεις του άρθρου. 29 του Ν. 3982/2011 
(ΦΕΚ 143/Α72011), όπως συμπληρώθηκαν με το άρθρο 
228 παρ.10 του Ν. 4072/2012. 

27. Την επιβολή κυρώσεων στους παραβάτες της κοι¬ 
νής υπουργικής απόφασης με αριθμ. οικ. 3669/194/5.4.11 
«Προσαρμογή της Ελληνικής Νομοθεσίας στην Οδηγία 
2009/48/ΕΚ Ευρωπαϊκού Κοινοβουλίου και του Συμβου¬ 
λίου, σχετικά με την ασφάλεια των παιχνιδιών» (ΦΕΚ 
549/Β77.4.2011). 

28. Την επιβολή κυρώσεων στους παραβάτες της με 
αριθμ. 16462/29/11.7.2001 κοινής υπουργικής απόφασης 
περί τσιμέντων για την κατασκευή έργων από σκυρό¬ 
δεμα. (ΦΕΚ 917/Β'/17.7.2001). 

29. Την επιβολή κυρώσεων με βάση το Π.Δ. 334/1994 
(ΦΕΚ 176/Α725.10.1994), στους παραβάτες του κανονι¬ 
σμού (ΕΕ) 305/2011 του Ευρωπαϊκού Κοινοβουλίου και 
του Συμβουλίου της 9 ης Μαρτίου 2011 για τη θέσπιση 
εναρμονισμένων όρων εμπορίας δομικών προϊόντων 
και για την κατάργηση της οδηγίας 89/106/ΕΟΚ του 
Συμβουλίου. 

30. Την επιβολή κυρώσεων στους παραβάτες της με 
αριθμ. 12479/Φ17/414/31.5.1991 κοινής υπουργικής απόφα¬ 
σης (ΦΕΚ 431/Β724.6.1991) όπως τροποποιήθηκε με την 
αριθμ. 20769/6285/21.12.1994 (ΦΕΚ 977/Β730.12.1994) κοινή 
υπουργική απόφαση σχετικά με τα απλά δοχεία πίεσης. 

31. Την επιβολή κυρώσεων στους παραβάτες του 
Π.Δ. 335/1993 (ΦΕΚ 143/Α71993), όπως τροποποιήθηκε 
με το Π.Δ. 59/1995 (ΦΕΚ 46/Α71995), και το Π.Δ. 32/2010 
(ΦΕΚ 70/Α72010) σχετικά με τις απαιτήσεις απόδοσης 
για τους νέους λέβητες ζεστού νερού που τροφοδο¬ 
τούνται με υγρά ή αέρια καύσιμα. 

32. Την επιβολή κυρώσεων στους παραβάτες της με 
αριθμ. Β.15316/1463 κοινής υπουργικής απόφασης περί 
μετρητών ηλεκτρικής ενέργειας (ΦΕΚ 462/Β71987). 

33. Την επιβολή κυρώσεων στους παραβάτες των 
Π.Δ. 180 (ΦΕΚ 114/Α71994) και Π.Δ. 178 (ΦΕΚ 131/Α71998), 
όπως συμπληρώθηκαν από τις με αριθμ. Δ6/Φ1/26810 
(ΦΕΚ 943/Β71994), Δ6/Β/3971 (ΦΕΚ 234/Β71996), Δ6/Β/3972 
(ΦΕΚ 247/Β71996), Δ6/Β/10200 (ΦΕΚ 591/Β71998), Δ6/ 
Β/13897 (ΦΕΚ 1792/ΒΤ1999), Δ6/Β/9142 (ΦΕΚ 386/Β71997), 
Δ6/Β/17682 (ΦΕΚ 1407/Β72001) κοινές υπουργικές απο¬ 
φάσεις, καθώς και του Π.Δ. 32/2010 (ΦΕΚ 70/Α72010), 
όπως τροποποιήθηκε με το Π.Δ. 7/2011 (ΦΕΚ 14/Α72011) 
περί ένδειξης ενεργειακής κατανάλωσης σε ηλεκτρικές 
οικιακές συσκευές. 

34. Τις αποφάσεις που αφορούν την τύχη δεσμευθέ- 
ντων προληπτικά προϊόντων αξίας μέχρι 4.000 ευρώ, 
σύμφωνα με τις διατάξεις του άρθρου 7 παρ. 6 του 
Ν. 2251/1994 (ΦΕΚ 191/Α716.11.1994), όπως ισχύει μετά την 
τροποποίηση του άρθρου 8 παρ. 6 του Ν. 3587/2007 
(ΦΕΚ 152/Α710.7.2007). 

35. Τις αποφάσεις επιβολής διοικητικών κυρώσεων 
και επιβολής προστίμου, σύμφωνα με τις διατάξεις του 


Ν. 2251/1994 (ΦΕΚ 191/Α71994), όπως συμπληρώθηκε με 
το Ν. 3587/2007 (ΦΕΚ 152/Α710.7.2007), για παραβάσεις 
του άρθρου 7. 

36. Τ ις αποφάσεις επιβολής προστίμου για παραβά¬ 
σεις της με αριθμ. 90364/2002 κοινής υπουργικής από¬ 
φασης «Πρόγραμμα ενημέρωσης και παροχής πληροφο¬ 
ριών προς τους καταναλωτές, σχετικά με την οικονομία 
καυσίμου και τις εκπομπές 002 των προς εμπορία νέων 
επιβατηγών αυτοκινήτων» (ΦΕΚ 110/Β72002). 

37. Τις αποφάσεις μετά από κρίση ενστάσεων κατά 
διοικητικών πράξεων της πυροσβεστικής υπηρεσίας 
που προβλέπεται από τις διατάξεις του άρθρου 5 της 
αριθμ. Φ15.0ικ.1589/104/30.1.2006 (ΦΕΚ 90/Β72006) «Περί 
πυροπροστασίας βιομηχανικών - βιοτεχνικών εγκατα¬ 
στάσεων» και αφορούν σε εργαστήρια ή εργοστάσια 
παραγωγής φαρμακευτικών προϊόντων. 

38. Την έκδοση διαπιστωτικών αποφάσεων για έργα 
Β.Ε.ΠΕ. του άρθρου 9 του Ν. 2545/1997 «Βιομηχανικές και 
Επιχειρηματικές Περιοχές και άλλες διατάξεις» (ΦΕΚ 
254/Α71997). 

39. Τ ις κοινές αποφάσεις που προβλέπονται από την 
παρ. 3 του άρθρου 7 του Ν.Δ. 96/1973 και αναφέρονται 
σε θέματα χορήγησης αδειών εγκατάστασης και λει¬ 
τουργίας ιδρυομένων εποπτευομένων, διαρρυθμισμένων 
φαρμακευτικών εργοστασίων ή εργαστηρίων και ρύθμι¬ 
σης τεχνολογικών και υγειονομικών συνθηκών εγκατά¬ 
στασης φαρμακευτικών εργοστασίων και εργαστηρίων 
(ΦΕΚ 172/Α71973). 

40. Τη χορήγηση κανονικών αδειών στους Προϊστα¬ 
μένους Γενικών Διευθύνσεων. 

41. Τις αποφάσεις μετακίνησης εκτός έδρας σε απο¬ 
στολές στο εξωτερικό και στο εσωτερικό των Προϊστα¬ 
μένων Γενικών Διευθύνσεων, Διευθύνσεων, Τμημάτων 
και των υπαλλήλων αυτών. 

42. Τη θεώρηση του ημερολογίου κίνησης εκτός 
έδρας, τόσο στο εσωτερικό όσο και στο εξωτερικό, των 
Προϊσταμένων Γενικών Διευθύνσεων και Διευθύνσεων 
που μεταβαίνουν για εκτέλεση υπηρεσίας ύστερα από 
προηγούμενη εγκριτική απόφαση. 

43. Τις αποφάσεις συγκρότησης Επιτροπών και Ομά¬ 
δων Εργασίας, για θέματα αρμοδιότητας της Γ.Γ.Β.. 

44. Τον ορισμό εκπροσώπων σε πάσης φύσεως Επι¬ 
τροπές και Ομάδες Εργασίας σε φορείς εκτός Γ.Γ.Β. 
τόσο στο εσωτερικό όσο και στο εξωτερικό. 

45. Τ ις αποφάσεις ανάκτησης αχρεωστήτως καταβλη- 
θέντων ποσών στα πλαίσια του Επιχειρησιακού Προ¬ 
γράμματος Ανταγωνιστικότητα και Επιχειρηματικότητα 
(ΕΠΑΕ) του ΕΣΠΑ 2007-2013. 

Αρθρο 3 

Στους Προϊσταμένους των Γενικών Διευθύνσεων της 
Γ ενικής Γ ραμματείας Βιομηχανίας μεταβιβάζουμε: 

I) Γ ενικές εξουσιοδοτήσεις: 

1. Αποφάσεις και έγγραφα που αποσκοπούν: 

α) στον προγραμματισμό και συντονισμό των δρα¬ 
στηριοτήτων των υπηρεσιακών μονάδων που υπάγο¬ 
νται στις Γ ενικές Διευθύνσεις των οποίων προΐστανται, 
στην αξιολόγηση του κόστους και της ποιότητας των 
αποτελεσμάτων. 

β) στην εξειδίκευση και κατάρτιση συγκριτικής ανάλυ¬ 
σης και αξιολόγησης της ακολουθούμενης πολιτικής στο 
χώρο ευθύνης τους και διατύπωση εναλλακτικών προ¬ 
τάσεων και εισηγήσεων προς τα υπερκείμενα όργανα. 

γ) στην εξασφάλιση της συνεργασίας και του συ¬ 
ντονισμού με άλλα Υπουργεία και λοιπούς φορείς του 
δημόσιου τομέα σε θέματα αρμοδιότητας της Γ ενικής 
Διεύθυνσης. 

2. Τα έγγραφα αρμοδιότητας Διευθυντή, εφόσον συ¬ 
μπράττουν σ’ αυτά δύο ή περισσότερες Διευθύνσεις 
υπαγόμενες στη Γ ενική Διεύθυνση που προΐσταται. 

3. Τις κανονικές άδειες των Προϊσταμένων Διευθύν¬ 
σεων της Γ ενικής Διεύθυνσης. 

4. Την υπογραφή τεχνικών δελτίων προόδου και ολο¬ 
κλήρωσης έργων (μηνιαίων, τριμηνιαίων ετήσιων κλπ), 
που αφορούν δράσεις του ΕΠΑΕ, του ΕΣΠΑ, της «Κοινω¬ 
νίας της Πληροφορίας» και άλλων Κοινοτικών, Εθνικών 
προγραμμάτων και πρωτοβουλιών, με τελικό δικαιούχο 
την Γ ενική Γ ραμματεία Βιομηχανίας. 

5. Την υπογραφή των εγγράφων που απευθύνονται 
στο Συμβούλιο της Επικράτειας, στο Ελεγκτικό Συνέδριο 
και στις άλλες αρμόδιες δικαστικές αρχές επί εκκρεμών 
ενώπιον αυτών υποθέσεων σε περίπτωση απουσίας ή 
κωλύματος του Γ ενικού Γ ραμματέα. 

II) Ειδικές εξουσιοδοτήσεις: 

Στον Προϊστάμενο της Γ ενικής Διεύθυνσης Βιομηχα¬ 
νικής και Επιχειρηματικής Πολιτικής: 

1. Την επιβολή κυρώσεων στους παραβάτες του 
Ν. 858/1979 (ΦΕΚ 1/Α'/1979) περί μητρώου και της με 
αριθμ. 18303/1987 (ΦΕΚ 610/Β71987) υπουργικής απόφα¬ 
σης περί καθορισμού των υποβαλλομένων στοιχείων, 
σύμφωνα με το άρθρο 5 παρ. 3 του ανωτέρω νόμου. 

Στον Προϊστάμενο της Γ ενικής Διεύθυνσης Εφαρμο¬ 
γής Κανονισμών, Υποδομών και Ελέγχου: 

1. Την πρόταση προς τη μόνιμη επιτροπή που συστά- 
θηκε δυνάμει του άρθρου 5 της Οδηγίας 98/34/ΕΚ, περί 
μη καταλληλότητας των εναρμονισμένων προτύπων για 
την ασφάλεια των παιχνιδιών (άρθρο 15 της με αριθμ. 
3669/194/2011 (ΦΕΚ 549/Β72011) κοινής υπουργικής από¬ 
φασης). 

2. Τις γνωμοδοτήσεις επί των μελετών ασφαλείας 
των εγκαταστάσεων εκείνων που περικλείουν κινδύ¬ 
νους ατυχήματος μεγάλης έκτασης, σύμφωνα με την με 
αριθμ. 12044/613/2007 (ΦΕΚ 376/Β72007) κοινή υπουργική 
απόφαση. 

3. Τις γνωμοδοτήσεις επί προτάσεων χωροταξικού 
σχεδιασμού γενικών πολεοδομικών σχεδίων ή αλλαγών 
χρήσεων γης που προωθούνται από τους αρμόδιους 
φορείς. 

4. Τις εγκυκλίους προς τις αρμόδιες υπηρεσίες της 
Περιφέρειας που περιέχουν οδηγίες και κατευθύνσεις 
επί θεμάτων βιομηχανικής νομοθεσίας και αδειοδότη- 
σης δραστηριοτήτων του Ν. 3325/2005 (ΦΕΚ 68/Α72005), 
όπως αντικαταστάθηκε με το Ν. 3982/2011 (ΦΕΚ 143/ 
Α72011) και συναφών, εκτελεστικής φύσεως, θεμάτων 
των περιφερειακών υπηρεσιών. 

5. Τις γνωμοδοτήσεις για την έγκριση των περιβαλ¬ 
λοντικών όρων που αφορούν βιομηχανικές ή βιοτεχνι¬ 
κές επιχειρήσεις και μηχανολογικές εγκαταστάσεις ή 
αποθήκες σύμφωνα με το Ν. 4014/2011 (ΦΕΚ 209/Α72011). 

6. Τ ις αποφάσεις έγκρισης των Κανονισμών Λειτουρ¬ 
γίας Κέντρων Επανελέγχου Φιαλών σύμφωνα με την με 
αριθμ. 14165/Φ.174/373/1993 (ΦΕΚ 673/Β71993) υπουργική 
απόφαση. 

7. Τις αποφάσεις για την Έγκριση Κανονισμών Λει¬ 
τουργίας των Βιομηχανικών και Επιχειρηματικών Περι¬ 
οχών (Β.Ε.ΠΕ.) και Επιχειρηματικών Πάρκων (Ε.Π.). 


Αρθρο 4 

Στους Προϊσταμένους των Διευθύνσεων των Γ ενικών 
Διευθύνσεων Βιομηχανικής και Επιχειρηματικής Πολιτι¬ 
κής και Εφαρμογής Κανονισμών Υποδομών και Ελέγχου 
της Γ ενικής Γ ραμματείας Βιομηχανίας μεταβιβάζουμε: 

I) Γ ενικές εξουσιοδοτήσεις: 

1. Την αλληλογραφία με τις Διευθύνσεις του Υπουρ¬ 
γείου καθώς και αυτή που αναφέρεται σε κατευθύνσεις 
και οδηγίες για θέματα αρμοδιότητάς τους. 

2. Τα έγγραφα με τα οποία ζητούνται απόψεις και 
πληροφορίες από διάφορες υπηρεσίες και οργανισμούς 
στο εσωτερικό και εξωτερικό. 

3. Τη χορήγηση των κανονικών αδειών στους Προϊ¬ 
σταμένους Τμημάτων και τους υπαλλήλους της Διεύ¬ 
θυνσης τους. 

4. Τις αποφάσεις καταστροφής εκκαθαρισθέντων αρ¬ 
χείων. 

5. Τα έγγραφα με τα οποία γνωστοποιούνται οι θέ¬ 
σεις της Γ.Γ.Β. σε θέματα για τα οποία υπάρχει γραπτή 
άποψη της Διοίκησης στο εσωτερικό και στο εξωτερικό. 

6. Τ ις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως καθώς και 
τα έγγραφα αποστολής αυτών. 

7. Τη θέση σε «αρχείο» εγγράφων για τα οποία δεν 
απαιτείται ενέργεια. 

8. Τα έγγραφα με τα οποία διαβιβάζονται στην αρ¬ 
μόδια οικονομική Υπηρεσία τα κατά περίπτωση προ- 
βλεπόμενα στοιχεία και αποφάσεις για την καταβολή 
επιχορηγήσεων και πληρωμών από το ΠΔΕ. 

9. Τα έγγραφα με τα οποία γίνεται ανακοίνωση ή κοι¬ 
νοποίηση νομοθετικών κειμένων, εγκυκλίων ή εγγράφων. 

10. Τις βεβαιώσεις καταλογισμού αχρεωστήτως κατα- 
βληθέντων επιχορηγήσεων και κάθε σχετικού εγγράφου 
προς τις ΔΟΥ, μετά τη διαπίστωση της παράβασης και 
την έκδοση της σχετικής υπουργικής απόφασης. 

11. Την αλληλογραφία με ΕΥΔ ΕΠΑΕ και λοιπές Υπη¬ 
ρεσίες του Υπουργείου για την υλοποίηση δράσεων με 
τελικό δικαιούχο τη Γ ενική Γ ραμματεία Βιομηχανίας ή 
ενδιάμεσων φορέων. 

12. Τη θεώρηση του ημερολογίου κίνησης εκτός έδρας, 
τόσο στο εσωτερικό όσο και στο εξωτερικό, των υπαλ¬ 
λήλων της Διεύθυνσής τους, που μεταβαίνουν για εκτέ¬ 
λεση υπηρεσίας ύστερα από προηγούμενη εγκριτική 
απόφαση. 

II) Ειδικές εξουσιοδοτήσεις: 

1. Στον Προϊστάμενο της Διεύθυνσης Βιομηχανικής 
Πολιτικής: 

1. Εκθέσεις, στατιστικά στοιχεία, αιτιολογημένες γνώ¬ 
μες που απευθύνονται στην Ευρωπαϊκή Ένωση (ΕΈ.) 
και λοιπούς διεθνείς οργανισμούς (ΟΟΣΑ, ΟΗΕ, ΘΑΤΤ, 
ΝΑΤΟ κ.λπ.). 

2. Έγγραφα που απευθύνονται σε συναρμοδίους φο¬ 
ρείς επί θεμάτων ΕΈ. 

3. Εισηγήσεις αποστολής εκπροσώπων της Γ.Γ.Β. στην 
ΕΈ. και στους λοιπούς διεθνείς οργανισμούς. 

4. Τα έγγραφα με τα οποία παρέχονται στατιστικά 
στοιχεία σε διάφορες υπηρεσίες, οργανισμούς και ιδι¬ 
ώτες. 

5. Τα έγγραφα με τα οποία αποστέλλονται δελτία 
βιομηχανικής βιοτεχνικής κίνησης καθώς και τα απο¬ 
δεικτικά κατάθεσής τους. 

6. Τα διαβιβαστικά έγγραφα που αφορούν την υλο¬ 
ποίηση δράσεων Τεχνικής Υποστήριξης/Τεχνικής Βοή- 

θείας με δικαιούχο τη Γ.Γ.Β., καθώς και εγγράφων που 
αφορούν στη δημοσιοποίηση στον Τύπο σχετικών προ¬ 
σκλήσεων για δράσεις που υλοποιούνται ή πρόκειται 
να υλοποιηθούν. 

2. Στον Προϊστάμενο της Διεύθυνσης Πολιτικής Ποι¬ 
ότητας: 

1. Τις πράξεις κοινοποίησης και έγκρισης φορέων πι¬ 
στοποίησης στο πλαίσιο της ΥΑ 3354/91/2001 (ΦΕΚ 49/ 
Β72001), όπως εκάστοτε ισχύει. 

2. Τις αποφάσεις εθνικών εγκρίσεων για τη διάθεση 
και χρήση μετρικών οργάνων που υπόκεινται σε νόμιμο 
έλεγχο. 

3. Τα πιστοποιητικά εγκρίσεων τύπου ΕΚ και Πιστοποι¬ 
ητικά Συμμόρφωσης για τη διάθεση και χρήση μετρικών 
οργάνων που υπόκεινται σε νόμιμο έλεγχο. 

4. Τις τεχνικές προδιαγραφές οργάνων μέτρησης που 
υπόκεινται σε εθνική έγκριση. 

5. Τ ις εντολές ελέγχου στο πλαίσιο των αρμοδιοτήτων 
της υπηρεσίας. 

6. Τις αποφάσεις εξουσιοδότησης συνεργείων ελέγχου 
ρύθμισης και σφράγισης αντλιών μετρητών καυσίμων. 

7. Τις βεβαιώσεις εκπαίδευσης υπαλλήλων των αρμόδι¬ 
ων υπηρεσιών, σε θέματα μετρολογικού ενδιαφέροντος 
και θέματα σχετικά με τα συστήματα παρακολούθησης 
εισροών - εκροών. 

8. Τα έγγραφα που παρέχουν πληροφορίες σε κάθε 
ενδιαφερόμενο, για γενικά θέματα μετρολογικού ενδι¬ 
αφέροντος και θέματα σχετικά με τα συστήματα πα¬ 
ρακολούθησης εισροών - εκροών. 

9. Τις εισηγήσεις προς τον Υπουργό Παραγωγικής 
Ανασυγκρότησης, Περιβάλλοντος και Ενέργειας για την 
ενσωμάτωση του ενωσιακού δικαίου για την ασφάλεια 
των προϊόντων, υπηρεσιών στο ελληνικό δίκαιο. 

10. Τις εισηγήσεις προς τον Υπουργό Παραγωγικής 
Ανασυγκρότησης, Περιβάλλοντος και Ενέργειας για 
την έκδοση κανονιστικών διατάξεων καθορισμού των 
υποχρεώσεων των οικονομικών φορέων σχετικά με την 
ασφάλεια και ποιότητα προϊόντων και υπηρεσιών, την 
πληροφόρηση του καταναλωτή και των αρμοδιοτήτων 
των αρχών εποπτείας της αγοράς. 

11. Τα έγγραφα ειδοποίησης για λήψη περιοριστικών 
μέτρων (προληπτική δέσμευση, απόσυρση, ανάκληση ή/ 
και άλλα διορθωτικά μέτρα) για προϊόντα μη συμμορ- 
φούμενα με τη νομοθεσία αρμοδιότητας του Τμήματος 
Γενικής Ασφάλειας Προϊόντων. 

12. Την αλληλογραφία με τους οικονομικούς φορείς 
για την προσκόμιση, με βάση τις διατάξεις των νόμων 
2251/1994 (ΦΕΚ 191/Α71994), όπως συμπληρώθηκε με το 
Ν. 3587/2007 (ΦΕΚ 152/Α72007) και 4177/2013 (ΦΕΚ 173/ 
Α72013), όπως εκάστοτε ισχύουν, αποδεικτικών στοιχεί¬ 
ων και πληροφοριών σχετικά με την ιχνηλασιμότητα, την 
ασφάλεια των προϊόντων που διαθέτουν στην αγορά 
και την ακρίβεια των ισχυρισμών που χρησιμοποιούν 
για τη διαφήμιση / προώθησή τους. 

13. Τα ερωτήματα και αιτήματα για γνωμοδότηση 
σχετικά με τεχνικά θέματα προς Ανώτατο Χημικό Συμ¬ 
βούλιο, ΚΕΣΥ, ΕΣΥΔ, Πανεπιστημιακά και Τεχνολογι¬ 
κά Ιδρύματα, φορείς ποιότητας, αρμόδια όργανα της 
Ευρωπαϊκής Επιτροπής και εν γένει οργανισμούς του 
εσωτερικού και του εξωτερικού που ασχολούνται με την 
ασφάλεια και την ποιότητα προϊόντων και υπηρεσιών. 

14. Τα έγγραφα ανακοίνωσης στους εμπλεκόμενους 
οικονομικούς φορείς των κοινοποιήσεων του Συστήμα¬ 


τος Ταχείας Ανταλλαγής Πληροφοριών της Ευρωπαϊκής 
Επιτροπής για μη ασφαλή προϊόντα (ΒΑΡΕΧ) και των 
εκθέσεων δοκιμών και αξιολόγησης κινδύνου. 

15. Τ ις εισηγήσεις στον Υπουργό Παραγωγικής Ανα¬ 
συγκρότησης, Περιβάλλοντος και Ενέργειας για την έκ¬ 
δοση αποφάσεων, σε περίπτωση διαφωνίας των εμπλε¬ 
κόμενων οικονομικών φορέων με τα προτεινόμενα από 
τη Διεύθυνση περιοριστικά μέτρα. 

16. Τ ις εισηγήσεις για την επιβολή προστίμου, σύμφω¬ 
να με τις διατάξεις του Ν. 2251/1994 (ΦΕΚ 191/Α71994), 
όπως συμπληρώθηκε με το Ν. 3587/2007 (ΦΕΚ 152/Α7 
10.7.2007), για παραβάσεις του άρθρου 7. 

17. Τα διαβιβαστικά έγγραφα προς το Γ.Χ.Κ. ή άλλο 
εργαστήριο με σκοπό την εργαστηριακή εξέταση ειδών 
καθώς και τη διαβίβαση των εργαστηριακών αποτε¬ 
λεσμάτων και των εγγράφων παροχής πληροφοριών 
στους αρμόδιους φορείς. 

3. Στον Προϊστάμενο της Διεύθυνσης Αδειοδότησης, 
Επιχειρήσεων και Επιχειρηματικών Πάρκων: 

1. Τον ορισμό ελεγκτών για τον έλεγχο των εμφιαλω- 
τηρίων σύμφωνα με την με αριθμ. 10451/929/1988 (ΦΕΚ 
370/Β71988) υπουργικής απόφασης περί όρων ίδρυσης 
και λειτουργίας εμφιαλωτηρίων πεπιεσμένων αερίων 
και ελέγχου των φιαλών συσκευασίας τους. 

2. Τ ις πράξεις για τον καθορισμό της δυναμικότητας 
παραγωγής κλιβάνων παραγωγής προϊόντων αρτοποιίας 
σύμφωνα με την παρ. 3 του άρθρου 2 του Ν. 3526/2007 
«Παραγωγή και διάθεση προϊόντων αρτοποιίας και συ¬ 
ναφείς διατάξεις» (ΦΕΚ 24/Α72007). 

3. Τη θεώρηση των σχεδιαγραμμάτων και λοιπών δι- 
καιολογητικών που συνοδεύουν τις άδειες εγκατάστα¬ 
σης, επέκτασης, εκσυγχρονισμού και λειτουργίας των 
φαρμακοβιομηχανιών. 

4. Τη βεβαίωση κατάθεσης επί της υπεύθυνης δή¬ 
λωσης αντί αδείας και τη συγκρότηση των σχετικών 
οργάνων για τη διενέργεια αυτοψίας σχετικά με το 
Ν.Δ. 96/1973 (ΦΕΚ 172/Α71973) για τα θέματα χορήγησης 
αδειών εγκατάστασης και λειτουργίας ιδρυομένων επο- 
πτευομένων, διαρρυθμισμένων φαρμακευτικών εργο¬ 
στασίων ή εργαστηρίων και ρύθμισης τεχνολογικών και 
υγειονομικών συνθηκών εγκατάστασης φαρμακευτικών 
εργοστασίων και εργαστηρίων. 

5. Τ ις απαντήσεις που σχετίζονται με την εφαρμογή 
της βιομηχανικής νομοθεσίας επί μεμονωμένων ερω¬ 
τημάτων των Διευθύνσεων Ανάπτυξης των Π.Ε. (όχι 
εγκυκλίους που απευθύνονται οριζόντια σε όλες τις 
Διευθύνσεις Ανάπτυξης των Π.Ε.). 

4. Στον Προϊστάμενο της Διεύθυνσης Τεχνικής Βιομη¬ 
χανικής Νομοθεσίας: 

1. Τα ερωτήματα που απευθύνονται στην Επιτροπή 
του άρθρου 3 της με αριθμ. 3329/15.3.1989 (ΦΕΚ 132/ 
Β721.2.1989) κοινής υπουργικής απόφασης για θέματα 
εκρηκτικών. 

2. Τον προγραμματισμό διενέργειας και την έκδοση 
των σχετικών εντολών του ελέγχου της αγοράς βιομη¬ 
χανικών προϊόντων στο πλαίσιο του Νόμου 4072/2012 
(ΦΕΚ 86/Α72012) και κάθε άλλης σχετικής διάταξης. 

Άρθρο 5 

Στους Προϊσταμένους Τμημάτων μεταβιβάζουμε: 

I. Γ ενικές εξουσιοδοτήσεις: 

1. Τη σύνταξη πρακτικού καταστροφής εκκαθαρισθέ- 
ντων αρχείων. 

2. Την έγκριση για χορήγηση επικυρωμένων αντιγρά¬ 
φων, εφόσον επιτρέπονται από το νόμο η χορήγησή 
τους και τα σχετικά έγγραφα αποστολής τους. 

3. Τα διαβιβαστικά και υπομνηστικά έγγραφα στο εσω¬ 
τερικό και εξωτερικό. 

4. Τα πιστοποιητικά και βεβαιώσεις σε θέματα που 
μπορούν κατά νόμο να βεβαιωθούν από τα στοιχεία 
που τηρούνται στην υπηρεσία, εφόσον δεν αντίκεινται 
σε απαγορευτική διάταξη. 

5. Τα έγγραφα με τα οποία ζητούνται απόψεις και 
πληροφορίες από διάφορες Υπηρεσίες και Οργανισμούς 
στο εσωτερικό και εξωτερικό για θέματα ήσσονος ση¬ 
μασίας. 

II. Ειδικές εξουσιοδοτήσεις: 

1. Στον Προϊστάμενο του τμήματος Ηλεκτρικών και 
Ηλεκτρονικών Συσκευών και Προϊόντων και Ενεργεια¬ 
κών Αποδόσεων της Διεύθυνσης Τεχνικής Βιομηχανικής 
Νομοθεσίας : 

1. Τις καταχωρίσεις του ηλεκτρολογικού υλικού που 
εμπίπτει στις διατάξεις της με αριθμ. 529 (ΦΕΚ 67/ 
Β72000) υπουργικής απόφασης περί διάθεσης στην 
αγορά και εγκατάσταση ρευματοδοτών και ρευματο¬ 
ληπτών, όπως τροποποιήθηκε με την με αριθμ. 8991 
(ΦΕΚ 643/Β72003) υπουργική απόφαση. 

2. Τις έγγραφες εντολές προς τις τελωνειακές αρ¬ 
χές για παράδοση ηλεκτρολογικού υλικού σε εφαρμογή 
των διατάξεων της με αριθμ. 470/1985 (ΦΕΚ 183/Β71985), 
όπως τροποποιήθηκε με τις με αριθμ. 16717/5052 (ΦΕΚ 
992/Β71994), 6467/608 (ΦΕΚ 214/Β71988), 6204 (ΦΕΚ 277/ 
Β72001), 17081/2964 (ΦΕΚ 157/Β71996) κοινές υπουργι¬ 
κές αποφάσεις καθώς και την με , αριθμ. 529 (ΦΕΚ 67/ 
Β72000) υπουργική απόφαση. 

3. Τις εντολές προς τα εργαστήρια για τον έλεγχο 
ηλεκτρολογικού υλικού και συσκευών. 

4. Τη θεώρηση των τιμολογίων των εργαστηρίων ελέγ¬ 
χων που εκτελούνται από εργαστήρια δοκιμών κατόπιν 
εντολής της Διεύθυνσης Τεχνικής Βιομηχανικής Νομο¬ 
θεσίας. 

2. Στους Προϊσταμένους των Τμημάτων Μετρολογικής 
Πολιτικής και Επαλήθευσης Μετρήσεων και Επιθεώρη¬ 
σης Μετρητικών Συστημάτων της Διεύθυνσης Πολιτικής 
Ποιότητας: 

1. Πιστοποιητικά επαλήθευσης ή διακρίβωσης των δευ- 
τερευόντων προτύπων οργάνων μέτρησης. 

2. Έγγραφα που παρέχουν πληροφορίες τεχνικής φύ¬ 
σης σε κάθε ενδιαφερόμενο, για θέματα μετρολογικού 
ενδιαφέροντος και θέματα σχετικά με τα συστήματα 
παρακολούθησης εισροών εκροών. 

3. Στον Προϊστάμενο του Τμήματος Γενικής Ασφάλειας 
Προϊόντων της Διεύθυνσης Πολιτικής Ποιότητας: 

1. Τα έγγραφα προς άλλες Διευθύνσεις του Υπουργεί¬ 
ου και άλλες Υπηρεσίες, Οργανισμούς και ιδιώτες που 
παρέχουν πληροφορίες τεχνικής φύσεως. 

2. Τα έγγραφα προς τα τμήματα Εμπορίου των Δι¬ 
ευθύνσεων Ανάπτυξης των Περιφερειακών Ενοτήτων 
των Περιφερειών, για τη διενέργεια δειγματοληψιών ή 
ελέγχων συνηθισμένων περιπτώσεων. 

Αρθρο 6 

1. Οι ανωτέρω αρμοδιότητες του Γ ενικού Γ ραμματέα 
Βιομηχανίας ασκούνται παράλληλα με τον Υπουργό. 

2. Τα έγγραφα που υπογράφονται από τον Γενικό 
Γραμματέα Βιομηχανίας και τα υπηρεσιακά όργανα 
της Γ ενικής Γ ραμματείας Βιομηχανίας πρέπει να είναι 


μέσα στο πλαίσιο της καθοριζόμενης πολιτικής και να 
αναφέρουν στο σκεπτικό τους τον αριθμό αυτής της 
εξουσιοδοτικής απόφασης. 

3. Για την παρακολούθηση των γενικών κατευθύνσε¬ 
ων και εντολών, πράξεις, έγγραφα ή αποφάσεις που 
υπογράφονται από τον Γ ενικό Γ ραμματέα Βιομηχανίας 
και κάθε άλλο όργανο της Γ ενικής Γ ραμματείας Βιομη¬ 
χανίας, κοινοποιούνται αυθημερόν σε αντίγραφο στα 
γραφεία του Υπουργού, του Γ ενικού Γ ραμματέα Βιομη¬ 
χανίας και των Προϊσταμένων Γενικών Διευθύνσεων της 
Γ ενικής Γ ραμματείας Βιομηχανίας. 

4. Σε περίπτωση έλλειψης, απουσίας ή κωλύματος 
άσκησης αρμοδιοτήτων από τους Προϊσταμένους των 
Γ ενικών Διευθύνσεων οι αρμοδιότητές τους ασκούνται 
από τους νόμιμους αναπληρωτές αυτών. 

5. Η κατά τα προηγούμενα άρθρα μεταβίβαση εξουσίας 
στους Προϊσταμένους Διευθύνσεων και στους Προϊστα¬ 
μένους Τμημάτων να υπογράφουν «Με εντολή Υπουργού» 
ισχύει και για τους νόμιμους αναπληρωτές τους, σε πε¬ 
ρίπτωση έλλειψης, απουσίας ή κωλύματος τους. 

6. Κάθε έγγραφο στο οποίο διατυπώθηκε διαφωνία 
μεταξύ δύο οργάνων κρίνεται και υπογράφεται από το 
αμέσως ανώτερο ιεραρχικά όργανο. 

7. Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΛΑΦΑΖΑΝΗΣ 
-♦- 

Αριθμ. ΠΟΑ 1075 (2) 

Καθορισμός διαδικασίας βεβαίωσης και είσπραξης ειδι¬ 
κών περιπτώσεων του έκτακτου ειδικού τέλους ακι¬ 
νήτων (ΕΕΤΑ). 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπαραγράφου Α.7 της παραγρά¬ 
φου Α του πρώτου άρθρου του Ν. 4152/2013 (ΦΕΚ 107 
Α') «Επείγοντα μέτρα εφαρμογής των Νόμων 4046/2012, 
4093/2012 και 4127/2013». 

2. Τις διατάξεις του Ν. 4174/2013 (ΦΕΚ 170 Α'). 

3. Τις διατάξεις της υποπαραγράφου Ε.2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γ ενικού Γ ραμματέα 
Δημοσίων εσόδων. 

4. Την αριθμ. 20/25.6.2014 Πράξη του Υπουργικού Συμ¬ 
βουλίου (ΦΕΚ 360 ΥΟΔΔ) περί επιλογής και διορισμού 
Γ ενικής Γ ραμματέως στη Γ ενική Γ ραμματεία Δημοσίων 
Εσόδων του Υπουργείου Οικονομικών. 

5. Τις διατάξεις της αριθμ. Δ6Α 1036682/26.2.2014 (ΦΕΚ 
478 Β') απόφασης περί μεταβίβασης αρμοδιοτήτων και 
εξουσιοδότησης υπογραφής «Με εντολή Γ ενικού Γ ραμ¬ 
ματέα Δημοσίων Εσόδων» σε όργανα της Φορολογικής 
Διοίκησης, όπως ισχύει. 

6. Την υπ’ αριθμ. ΠΟΑ 1101/2013 απόφαση του Γενι¬ 
κού Γ ραμματέα Δημοσίων Εσόδων «Καθορισμός του 

ειδικότερου τρόπου και της διαδικασίας βεβαίωσης, 
είσπραξης, απόδοσης και επιστροφής του έκτακτου 
ειδικού τέλους ακινήτων (ΕΕΤΑ) καθώς και κάθε άλλου 
αναγκαίου θέματος», όπως ισχύει. 

7. Την ανάγκη επίλυσης, μέσα στα πλαίσια της παρε¬ 
χόμενης νομοθετικής εξουσιοδότησης, προβλημάτων 
που δημιουργήθηκαν σε φορολογουμένους από την 
επιβολή του ΕΕΤΑ. 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Στην περίπτωση κατά την οποία οι κύριοι ή επικαρ¬ 
πωτές ακινήτου, στο οποίο επιβλήθηκε Ε.Ε.Τ.Α. είναι 
περισσότεροι του ενός και το τέλος δεν εξοφλήθηκε 
στο σύνολό του ή εν μέρει μέσω του λογαριασμού κα¬ 
τανάλωσης του ηλεκτρικού ρεύματος, αλλά βεβαιώθηκε 
στο όνομα ενός εξ αυτών, παρέχεται η δυνατότητα σε 
αυτόν να προσέλθει στον αρμόδιο Προϊστάμενο Δ.Ο.Υ. 
και, προσκομίζοντας αποδεικτικά έγγραφα από τα οποία 
να προκύπτουν ο Α.Φ.Μ. ή τα πλήρη στοιχεία ταυτότη¬ 
τας, από τα οποία δύναται να προκύψει ο Α.Φ.Μ., καθώς 
και τα ποσοστά ιδιοκτησίας όλων των άλλων κυρίων ή 
επικαρπωτών του ακινήτου, να αιτηθεί τον επιμερισμό 
του βεβαιωμένου τέλους ανάλογα με τα ποσοστά τους, 
έτσι ώστε να μην υπολείπεται ποσό Ε.Ε.Τ.Α. που να μην 
μπορεί να βεβαιωθεί. Στην περίπτωση που δεν μπορεί 
να προσκομισθεί το συμβόλαιο ή αντίγραφο αυτού, κα¬ 
τάσταση με την πλήρη καταγραφή των στοιχείων των 
συμβολαίων, που αφορούν τους λοιπούς συνιδιοκτήτες 
(ο αριθμός, η ημερομηνία του, το όνομα του συμβολαι¬ 
ογράφου και, αν είναι εφικτό, και ο αριθμός εγγραφής 
στο υποθηκοφυλακείο) καθώς και υπεύθυνη δήλωση 
περί του αληθούς των αναφερομένων σε αυτή, ώστε 
να πραγματοποιηθεί ο επιμερισμός του τέλους επί του 
βεβαιωμένου ποσού μεταξύ των λοιπών συνιδιοκτητών. 

Η παραπάνω διαδικασία ακολουθείται και στις περι¬ 
πτώσεις στις οποίες το βεβαιωμένο Ε.Ε.Τ.Α. προέρχεται 
από παροχή ρεύματος που ηλεκτροδοτεί περισσότερες 
από μια αυτοτελείς οριζόντιες ιδιοκτησίες, προσκομί¬ 
ζοντας τα απαραίτητα αποδεικτικά έγγραφα από τα 
οποία θα προκύπτουν ο Α.Φ.Μ. ή τα πλήρη στοιχεία 
ταυτότητας, από τα οποία δύναται να προκύψει ο Α.Φ.Μ., 
όσων ηλεκτροδοτούνται από αυτή την παροχή καθώς 
και τα ποσοστά ιδιοκτησίας του συνόλου των κυρίων ή 
επικαρπωτών των οριζόντιων ιδιοκτησιών, σύμφωνα με 
το σχετικό συμβόλαιο σύστασης οριζόντιας ιδιοκτησίας. 

Στην περίπτωση κατά την οποία αρμόδιος Προϊστάμε¬ 
νος Δ.Ο.Υ. για τους υπόλοιπους κυρίους ή επικαρπωτές 
είναι άλλος από τον αρμόδιο Προϊστάμενο της Δ.Ο.Υ. 
του κυρίου ή επικαρπωτή, στον οποίο βεβαιώθηκε το 
Ε.Ε.Τ.Α., ο τελευταίος διαβιβάζει τους χρηματικούς κα¬ 
ταλόγους, που θα προέλθουν από τον επιμερισμό, στους 
αρμόδιους κατά περίπτωση Προϊσταμένους Δ.Ο.Υ.. 

Η διαγραφή του Ε.Ε.Τ.Α. από το πρόσωπο, στο οποίο 
βεβαιώθηκε στο σύνολό του το τέλος, δεν μπορεί να 
πραγματοποιηθεί στην περίπτωση κατά την οποία δεν 
είναι δυνατή η υπόδειξη και παροχή των απαραίτητων 
αποδεικτικών εγγράφων για το σύνολο των υπόχρεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2015 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 


Αριθμ. 340 (3) 

* Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ σε Πράξεις / Υποέργα 
του ΕΛΛΑΔΑ - ΠΓΔΜ / ΕΤΠΑ, στο πλαίσιο του ΕΣΠΑ 
ΕΠ ΕΕΣ Ελλάδα - ΠΓΔΜ. 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των άρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267), όπως έχουν τροποποιηθεί και ισχύουν. 

2. Τις διατάξεις των άρθρων 11 και 12 του Ν. 4314/2014 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
(ΦΕΚ Α' 265) και ιδιαίτερα την παρ. 12 του άρθρου 12 
του ανωτέρω Νόμου. 

3. Τις διατάξεις των άρθρων 44 και 46 του Προεδρι¬ 
κού διατάγματος 111/2014 «Οργανισμός του Υπουργείου 
Οικονομικών» (ΦΕΚ Α' 178). 

4. Την αριθμ. 2/98271/0004/29-12-2014 απόφαση του 
Αναπληρωτή Υπουργού Οικονομικών «Συγκρότηση και 
ορισμός μελών της Επιτροπής Δημοσιονομικού Ελέγχου 
(Ε.Δ.ΕΛ.) της Γ ενικής Γ ραμματείας Δημοσιονομικής Πο¬ 
λιτικής του Υπουργείου Οικονομικών» (ΦΕΚ ΥΟΔΔ 835). 

5. Τις διατάξεις του άρθρου 12 του Ν. 4151/2013 «Ρυθ¬ 
μίσεις για την τροποποίηση και την βελτίωση συντα- 
ξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομιών» (ΦΕΚ Α' 103). 

6. Την αριθμ. 2/95230/0004/24-10-2013 υπουργική από¬ 
φαση «Κατάρτιση και τήρηση Μητρώου Δημοσιονομι¬ 
κών Ελεγκτών και Ελεγκτών της Ε.Δ.ΕΛ. (Ν. 4151/2013), 
Κατάρτιση και τήρηση Μητρώου Εμπειρογνωμόνων 
(Ν. 4151/2013), θητεία Δημοσιονομικών Ελεγκτών και 
Ελεγκτών της Ε.Δ.ΕΛ. (Ν. 4151/2013).» (ΦΕΚ Β' 2730). 

7. Τις διατάξεις της παραγράφου 3 του άρθρου 21 
του Ν. 4024/2011 (Α' 226) «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015» (ΦΕΚ 
Α' 40/226/27-10-2011), όπως ισχύει, καθώς και τις διατά¬ 
ξεις της παραγράφου 8 του άρθρου 48 του Ν. 4314/2014 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
(ΦΕΚ Α' 265). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 απόφαση του 
Υπουργού Οικονομίας και Οικονομικών «Καθορισμός του 
ύψους εκτός έδρας αποζημίωσης και των εξόδων μετα¬ 
κίνησης των μετακινούμενων προσώπων μετά άρθρα 15 
και 16 του Ν. 3614/2007» (ΦΕΚ Β' 1850/3-9-2009), όπως 
τροποποιήθηκε με την αριθμ. 2/33481/0022/27-4-2011 
απόφαση του Υπουργού Οικονομικών «Δαπάνες Μετα¬ 
κινήσεων» (ΦΕΚ Β'/1069/31-5-2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2015. 

11. Την αριθμ. πρωτ. 22102/27-2-2015 απόφαση του 
Υπουργού Οικονομίας, Υποδομών, Ναυτιλίας και Του¬ 
ρισμού «Τέταρτη χρηματοδότηση ΠΔΕ μηνός Φεβρου¬ 
άριου». 

12. Το γεγονός ότι από τις διατάξεις αυτής της από¬ 
φασης προκαλείται, δαπάνη 485,80 € για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσε¬ 
ων (Πρόγραμμα Τεχνικής Υποστήριξης της εφαρ¬ 
μογής της ΕΔΕΑ - Υποπρόγραμμα Β, με ΕΝΑΡΙΘΜΟ 
2011ΣΕ0105120000 της ΣΑΕ 051/2 του ΠΔΕ2015). 

13. Την εγκεκριμένη Στρατηγική Ελέγχων της ΕΔΕΑ και 
το εγκεκριμένο Πρόγραμμα Ελέγχων για την ελεγκτική 
περίοδο 1-7-2014 έως 30-6-2015 (αριθμ. 635/12-3-2015 
συνεδρίαση της ΕΔΕΑ). 

14. Την απόφαση αριθμ. 258/13-3-2015 που αφορά τη 
σύσταση και συγκρότηση ομάδας Ελέγχου για τη διε¬ 
νέργεια ελέγχου της ΕΔΕΑ σε πράξεις / υποέργα του 
Ε.Π. ΕΕΣ ΕΛΛΑΔΑ - ΚΥΠΡΟΣ / ΕΤΠΑ, στο πλαίσιο του 
ΕΣΠΑ ΕΠ ΕΕΣ Ελλάδα - Κύπρος, αποφασίζουμε: 

1. Συστήνουμε Ομάδα για τη διενέργεια ελέγχου στα 
ακόλουθα υποέργα: 

- «ΔΗΜΟΣ ΔΕΛΤΑ» (κωδ. 2) της Πράξης «ΓοοαΙ 
Οοπιπιυηίίίθδ ίη ΕηνίΐΌηπίθηΙαΙ ΑοΙίοη» (κωδ. 904010) (Δι¬ 
καιούχος: «ΔΗΜΟΣ ΔΕΛΤΑ») στο πλαίσιο του ΕΛΛΑΔΑ - 
ΠΓΔΜ / ΕΤΠΑ, του ΕΣΠΑ ΕΠ ΕΕΣ Ελλάδα - ΠΓΔΜ. 

- «ΟΜΙΛΟΣ υΝΕδΟΟ ΝΕΩΝ ΘΕΣΣΑΛΟΝΙΚΗΣ» (κωδ. 1) 
της Πράξης «ίοοαΙ ΘοπιπιυηίΙίθε ίη ΕηνίωηπίθηΙαΙ ΑοΙίοη» 
(κωδ. 904010) (Δικαιούχος: «ΔΗΜΟΣ ΔΕΛΤΑ») στο πλαί¬ 
σιο του ΕΛΛΑΔΑ - ΠΓΔΜ / ΕΤΠΑ, του ΕΣΠΑ ΕΠ ΕΕΣ 
Ελλάδα - ΠΓΔΜ. 

2. Την Ομάδα Ελέγχου αποτελούν οι: 

- ΚΑΡΑΣΤΕΡΓΙΟΥ ΑΓΓΕΛΙΚΗ του ΓΕΩΡΓΙΟΥ, με Α.Δ.Τ. 
ΑΒ833884, υπάλληλος της «Διεύθυνσης Ελέγχου Δια¬ 
χείρισης Συγχρηματοδοτούμενων Προγραμμάτων» του 
ΓΛΚ, κλάδου ΠΕ Δημοσιονομικών, ως συντονιστής. 

- ΓΙΑΝΝΑΚΟΥ ΑΝΝΑ του ΝΙΚΟΛΑΟΥ, με Α.Δ.Τ. 
ΑΕ986884, υπάλληλος της «Διεύθυνσης Ελέγχου Δια¬ 
χείρισης Συγχρηματοδοτούμενων Προγραμμάτων» του 
Γ ΛΚ, κλάδου ΠΕ Δημοσιονομικών, ως μέλος. 

2. Ο έλεγχος θα διενεργηθεί ως εξής: α) 30, 31-3-2015 
και 1-4-2015 στο Δήμο Δέλτα στη Θεσσαλονίκη και β) 2 


και 3-4-2015 στον ΟΜΙΛΟ ΩΝΕδΟΟ ΝΕΩΝ ΘΕΣΣΑΛΟΝΙ¬ 
ΚΗΣ στη Θεσσαλονίκη. Ειδικότερα για τη μετακίνηση 
των υπαλλήλων ισχύουν τα εξής: 

3. α) μετάβαση της υπαλλήλου Αννας Γιαννάκου από 
την Αθήνα στη Θεσσαλονίκη στις 29-3-2015 και επι¬ 
στροφή από τη Θεσσαλονίκη στην Αθήνα στις 3-4-2015. 

β) μετάβαση της υπαλλήλου Αγγελικής Καραστέρ- 
γιου από τα Χανιά απευθείας στη Θεσσαλονίκη στις 
29-3-2015 και επιστροφή από τη Θεσσαλονίκη στην Αθή¬ 
να στις 3-4-2015. Σημειώνεται ότι η Αγγ. Καραστέργιου 
θα μεταβεί στον έλεγχο στη Θεσ/νίκη απευθείας από 
τα Χανιά σε συνέχεια προηγούμενου ελέγχου που διε- 
νεργήθηκε εκεί στις 26 και 27-3-2015, βάσει της οικείας 
απόφασης που αναφέρεται στο ανωτέρω υποστοιχείο 
αρ. 14. Η συγκεκριμένη επιλογή μετακίνησης έγινε στο 
πλαίσιο οικονομίας του χρόνου και της χρηστής δημοσ. 
Διαχείρισης. 

γ) Επισημαίνεται ότι η 3-4-2015 αποτελεί και για τους 
δύο υπαλλήλους ταυτόχρονα ημερομηνία ελέγχου και 
επιστροφής. 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με τα στοιχεία 
7,8 του προοιμίου. 

5. Η εκτός έδρας αποζημίωση και τα έξοδα μετακί¬ 
νησης των ελεγκτών θα καλυφθούν σύμφωνα με το 
στοιχείο 9 του προοιμίου. 

6. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

* Δημοσιεύθηκε αρχικά στο ΦΕΚ 212/ΥΟΔΔ/2-4-2015. 

Αθήνα, 24 Μαρτίου 2015 
Ο Πρόεδρος 

ΣΤΥΛΙΑΝΟΣ ΜΑΡΑΒΕΛΑΚΗΣ 

